hotchpotch/miracl-hf-unified huggingface dataset:
Since I Don’t Have You
Since I Don’t Have You on The Skylinersin vuonna 1959 tekemä R&B/Soul - kappale. Sen ovat säveltäneet ja sanoittaneet Joseph Rock ja Jimmy Beaumont.
Kappale edustaa 1950-luvun lauluyhtye- ja doowop-tyyliä. Erityisesti alkuperäinen versio on kuuluisa vahvasta falsettilauluosuudestaan. Kappale pääsi parhaimmillaan Billboard-listalla sijalle 12. Kappale löytyy elokuvista "American Graffiti" ja "Tappava ase 2". Kappaleesta on tehty muitakin covereita.
Hard Rock -yhtye Guns N’ Roses on coveroinut kappaleen. Kappale löytyy albumilta "The Spaghetti Incident?". Kappale pääsi Billboard listalla sijalle 69. Axl Rose soittaa kappaleessa koskettimia, vaikka se ei ole hänen yleinen virkansa yhtyeessä.
Valerie Dore
Valerie Dore (s. 28. toukokuuta 1963) on yksi italodisko-musiikin tunnetuimmista artisteista. Tämä laulaja, joka syntyi Monacossa ja on oikealta nimeltään Monica Stucchi, ei levyttänyt kuin muutaman kappaleen, mutta ne nousivat hiteiksi kaikkialla Keski-Euroopassa. Suurimmat menestykset olivat "The Night", "Get Closer" ja "It's So Easy", joiden tekijätiimistä löytyvät Novecento-yhtyeen jäsenet Lino, Pino ja Rossana Nicolosi sekä Dora Carofiglio yhdessä tuottaja Roberto Gasparinin kanssa. Vuonna 1986 julkaistun ainoan varsinaisen albumin laulujen sanat pohjautuvat Kuningas Arthurin ja pyöreän pöydän ritarien tarinoihin. Sanoituksista vastasi Simona Zanini ja sävellyksistä Marco Tansini. Tähän mennessä viimeiseksi jääneessä levytyksessä "Wrong direction" mukana oli myös brittiläisiä taustajoukkoja. Sittemmin julkisuuteen on tullut arveluja, ettei artisti olisikaan esittänyt laulujaan itse, vaan joissain niistä olisivat ainakin osittain olleet tukena D.Carofiglio ja S.Zanini.
SingletAlbumit
Roberto Ayala
Roberto Fabián Ayala (s. 14. huhtikuuta 1973 Paraná, Entre Ríos, Argentiina) on argentiinalainen jalkapalloilija, pelipaikaltaan keskuspuolustaja. Hän edustaa tällä hetkellä argentiinalaista Racing Clubia.
Seuratasolla Ayala on pelannut kotimaassaan Ferro Carril Oestessa (1991–1994) ja River Platessa (1994–1995), Italiassa Napolissa (1995–1998) ja Milanissa (1998–2000) sekä Espanjassa Valenciassa (2000–2007) ja Real Zaragozassa (2007–2010).
Ayala edusti Argentiinaa vuosien 1998, 2002 ja 2006 MM-kilpailuissa. Hän toimi myös maajoukkueen kapteenina ja on Javier Zanettin jälkeen toiseksi eniten maaotteluita pelannut argentiinalainen. Ayala pelasi myös Argentiinan olympiajoukkueessa ja voitti hopeaa vuoden 1996 kesäolympialaisissa ja kultaa vuoden 2004 kesäolympialaisissa.
Eksakti differentiaali
Eksakti differentiaali tarkoittaa yleistä differentiaalimuotoa formula_1, jolle löytyy jokin funktio "f" siten että:
Toisin sanoen formula_1 on siis eksakti, mikäli ja vain mikäli formula_4.
Differentiaali formula_5 on aina eksakti.
Tämä on seurausta, koska differentiaalille "df" on voimassa
on formula_7 ja formula_8.
Koska formula_9, on oltava formula_4.
Tämä on sekä välttämätön että riittävä ehto eksaktille differentiaalille. Tämän voi osoittaa määrittelemällä mahdollinen funktio "f" integraalina ja sitten todistamalla, että sen määritelmä on yksiselitteinen.
formula_11 voidaan kirjoittaa muodossa formula_12. Jos formula_1 on eksakti, eli on funktio "f", jolle formula_2, on tällöin formula_15 ja ratkaisu siten formula_16, missä formula_17 on vakio.
Funktiota formula_18 kutsutaan integrointitekijäksi, mikäli se tekee epäeksaktista differentiaalimuodosta formula_1 eksaktin, eli
on eksakti. Tällöin on oltava
josta
Tämä on yleensä erittäin vaikea ratkaista. Erikoistapauksessa formula_23 saamme
joka on koherentti, mikäli oikea puoli on pelkästään "x":n funktio. Samoin integrointitekijälle formula_25
jos oikea puoli on vain "y":n funktio.
Nilmar
Nilmar Honorato da Silva, yleensä vain Nilmar (s. 17. heinäkuuta 1984 Bandeirantes, Brasilia) on brasilialainen jalkapalloilija, joka edustaa Dubailaista Al-Nasria. Nilmar on pelipaikaltaan hyökkääjä.
175 senttimetriä pitkä Nilmar on voittanut sekä Brasilian että Ranskan liigamestaruudet ja lisäksi Ranskan Supercupin. Kaikki nuo kolme titteliä tulivat vuonna 2005. Lisäksi hän oli vuonna 2003 voittamassa Brasilialle alle 20-vuotiaiden maailmanmestaruutta. Kauden 2004–2005 Mestarien liigassa Nilmar pelasi Lyonin paidassa yhdeksän ottelua ja teki niissä neljä maalia. 25 heinäkuuta 2009 Nilmar siirtyi Villarrealiin, ollen joukkueen historian kallein pelaajahankinta siihen asti. Villarreal maksoi hänestä 11 miljoonaa euroa.
Sympathy for the Devil
Sympathy for the Devil on The Rolling Stonesin esittämä avausraita vuonna 1968 ilmestyneeltä albumilta "Beggars Banquet". Kappale julkaistiin singlenä vasta vuonna 2003, ja silloinkin remix-versiona. Monet yhtyeet ovat tehneet cover-version kappaleesta, joukossa muun muassa Ozzy Osbourne, Guns N' Roses ja Jane's Addiction.
Mick Jaggerin laulamassa alkuperäisversiossa sanoitus on kerrontaa yksikön ensimmäisessä persoonassa. Kappaleen sanoitus on rakennettu siten, että kuulijaa saattaisi puhutella Lucifer hienostunein ja lipevin sanankääntein. Erään tulkinnan mukaan laulun "devil" ei ole paholainen, vaan ihmiskunta itse. Sanoituksissa kerrataan lyhyesti ihmiskunnan historian eräitä verisimpiä tapahtumia, kuten satavuotinen sota (""I watched with glee while you Kings and Queens fought for ten decades for the Gods they made""), lokakuun vallankumous (""I stuck around St. Petersburg when I saw it was a time for a change, killed the Tzar and his ministers"") ja toinen maailmansota (""I rode a tank, held a gen'ral's rank while the blitzkrieg raged, and the bodies stank""). Tästä näkökulmasta tarkasteltuna tekstin voidaan tulkita olevan sanoittajan kritiikkiä länsimaisen sivilisaation moraalittomuutta kohtaan.
Kappaleella on samankaltainen sointurakenne kuin Beatlesin kappaleen "Hey Jude" loppuhuipennuksessa.
”Sympathy for the Devil” alkaa rytmikkäästi lyömäsoittimien ja marakassien tahdittamana ja sen alkutahtien jälkeen alkaa soida eräs rockin historian tunnistettavimmista bassokuluista, yllättäen kitaristi Keith Richardsin bassokitaralla soittama rullaava teema, johon kappaleen edetessä Mick Jaggerin laulu ja muut instrumentit liittyvät.
Guns N' Roses julkaisi kappaleen Veren Vangit -elokuvan soundtrackille. Kappale sai jopa yhtyeen riitoihin, kun Axl Rose korvasi Slashin kitaraosuuden Paul Hugen kitaraosuudella. Kappale löytyy Greatest Hitsiltä. Single oli viimeinen ennen vanhojen jäsenten lähtöä.
George Seaton
George Seaton (s. Stenius 17. huhtikuuta 1911 South Bend, Indiana – 28. heinäkuuta 1979 Beverly Hills, Los Angeles, Kalifornia) oli yhdysvaltalainen elokuvaohjaaja ja -käsikirjoittaja, joka voitti kaksi Oscar-palkintoa käsikirjoituksistaan.
Seatonin uran tärkeimmiksi töiksi jäi elokuvien "Susanin kääntymys" (1947) ja "Mies jonka minulle annoit" (1954) käsikirjoitus ja ohjaus. Hän teki kuitenkin pitkän uran elokuvateollisuuden palveluksessa, jonka parissa hän aloitti jo vuonna 1934.
"Susanin kääntymys" oli vasta hänen neljäs ohjaustyönsä, ja se on nostettu useissa äänestyksissä parhaimmaksi jouluaiheiseksi elokuvaksi. Elokuva voitti kolme Oscaria ja sai ehdokkuuden parhaasta elokuvasta. Usean vähemmän merkittävän ohjaustyön jälkeen valmistunut "Mies jonka minulle annoit" jäi historiaan lähinnä sen vuoksi, että sen naispääosassa nähdään yksi Hollywoodin suosikeista, Grace Kelly. Miespääosaa esitti suomalaissukuinen Bing Crosby, joka sai Oscar-ehdokkuuden roolityöstään. Seaton voitti Oscarin parhaasta käsikirjoituksesta ja sai lisäksi ehdokkuuden parhaasta ohjauksesta.
Sotadraama "Ylpeä ja pakanallinen" sai kaksi Oscar-ehdokkuutta. Clark Gablen ja Doris Dayn tähdittämä ”vanhan hyvän ajan komedia” "Opettajan lemmikki" toi Oscar-ehdokkuuden miessivuosasta Gig Youngille. Seaton olisi halunnut miespääosaan Gablen tilalle joko Cary Grantin tai James Stewartin, mutta nämä kieltäytyivät.
Jännityselokuva "Naamioitu agentti" (1962) jäi vähäiselle huomiolle, kuten myös "Koukko", jonka pääosassa esiintyy Kirk Douglas. "Kiitorata" on yksi monista 1970-luvulla tehdyistä katastrofielokuvista, jossa George Kennedy näytteli keskeistä roolia. Pääosissa nähtiin Burt Lancaster ja Dean Martin. Elokuva on tuottanut elokuvateattereissa vuoteen 2003 mennessä runsaat staa miljoonaa dollaria, maksettuaan vain kymmenesosan kyseisestä summasta. Elokuva voitti parhaan naissivuosan Oscarin ja sai yhteensä yhdeksän ehdokkuutta, muun muassa Seatonille ehdokkuus parhaasta käsikirjoituksesta. Elokuva sai myöhemmin kolme jatko-osaa, jotka eivät ole edes yhteenlaskettuna tuottaneet yhtä paljon voittoa kuin esiosa.
"Rio Granden rautakourat" vuodelta 1973 jäi Seatonin viimeiseksi ohjaukseksi. Lännenelokuvan pääosissa nähtiin Rock Hudson ja Dean Martin.
Seatonin vanhemmat olivat Charles Stenius ja Olga Berglund, molemmat Tukholmasta Ruotsista Yhdysvaltoihin muuttaneita siirtolaisia. Isä Charles seurasi Oscar Tschirkyä Waldorf-Astorian keittiömestarina ja johti myöhemmin, George Steniuksen syntyessä, "Oliver Hotel"lia South Bendissä. George Seaton sisar Ruth Roberts toimi Ingrid Bergmanin oppaana ja englannin kielen opettajana, kun hän muutti Yhdysvaltoihin. Seatonin vaimo Phyllis Seaton oli Beverly Hillsin ensimmäinen naispormestari.
Theo Lucius
Theodorus (Theo) Martinus Maria Lucius (s. 19. joulukuuta 1976 Veghel, Pohjois-Brabant, Alankomaat) on alankomaalainen jalkapalloilija, joka edustaa Eredivisiessä pelaavaa RKC Waalwijkia. 182 senttimetriä pitkän Luciuksen pelipaikka on keskikentällä, yleensä puolustavassa roolissa.
Aikaisemmin ammattilaisurallaan FC Den Boschia, FC Utrechtia ja PSV Eindhovenia edustanut Lucius siirtyi nykyiseen seuraansa kesäkuussa 2006 ilmaisella siirrolla. Hän on pelannut Alankomaiden maajoukkueessa kolme ottelua. Vaikka kaksi otteluista on tullut nykyisen maajoukkuevalmentajan Marco van Bastenin aikana, ei Luciusta valittu 2006 MM-kisoihin.
Kimberley Locke
Kimberley Dawn Locke (s. 3. tammikuuta 1978 Hartsville, Tennessee) on yhdysvaltalainen AC-popia ja rockia laulava laulaja. Hän sijoittui kolmanneksi American Idolin toisella tuotantokaudella. Lockelle on tullut kaksi albumia, vuonna 2004 ilmestynyt esikoisalbumi "One Love" ja vuonna 2006 ilmestynyt "Based On A True Story".
Tivoli (kaupunki)
Tivoli on kaupunki Italiassa Lazion alueella noin kaksikymmentä kilometriä Roomasta itään. Vakinaisia asukkaita Tivolissa on vajaat 60 000.
Kaupungin edeltäjä oli antiikin kaupunki "Tibur", joka sijaitsi strategisella paikalla Aniene-virran putousten yläpuolella. Etruskien aikana paikalla lienee ollut Alba Longan kaupunkivaltion siirtokunta. Nykyisin yksi sen suurimmista vetonauloista on Hadrianuksen villa kaupungin liepeillä. Tivolin antiikkinen Vestan temppeli toimi esikuvana Bramanten Roomaan rakentamalle Tempiettolle.
Alueella on asutuksen jäänteitä 1200-luvulta eaa. alkaen. Etruskien ajoilta on säästynyt kaksi temppeliä. Roomalaisten aikana kaupungin strategista merkitystä lisäsi sen sijainti reitillä, jota pitkin roomalaiset pääsivät Apenniinien poikki Abruzzoon, jossa asuivat samnilaiset ja monet muut roomalaisvaltion viholliskansat.
Tivoli, kiertävä huvipuisto, on saanut nimensä välillisesti Tivolin kaupungissa olevan Villa d'Esten huvipuiston ansiosta.
Jerry Jameson
Jerry Jameson on yhdysvaltalainen elokuvaohjaajaveteraani, joka tunnetaan erityisesti TV-elokuvien puolelta.
Jameson aloitti uransa vuonna 1968 television menestyssarja "Hawaii Five-O:n" ohjaajana. Ohjattuaan television menestyssarjoja, sai hän ensimmäisen teatterielokuvansa ohjattavaksi vuonna 1972, joka jäi olemattomalle huomiolle. Hänen ensimmäinen näkyvyyttä saanut teatterielokuva oli "The Bat People" (1974), jota pidetään poikkeuksellisen huonona kauhuelokuvana. Tämä elokuva tappoi Jamesonin uran teatterielokuvien ohjaajana, ja hän joutui ohjaamaan vuosia vain televisioelokuvia.
Paluun Hollywoodiin Jameson teki vuonna 1977 valmistuneen "Kaappaus Bermudan kolmiossa" -elokuvan ("Airport '77") myötä. Elokuvan nimirooleja esittivät Jack Lemmon, James Stewart sekä George Kennedy. Elokuva oli vuonna 1970 valmistuneen "Kiitorata"-menestyselokuvan toinen jatko-osa kolmesta. Elokuva sai kaksi Oscar-ehdokkuutta.
Vuonna 1978 Jamesonista tuli yksi suosikkisarja "Dallasin" ohjaajista. Hän teki samaisena vuonna kaksi Emmy-ehdokkuutta saaneen televisioelokuvan, jonka myötä hän pääsi ohjaamaan "Nostakaa Titanic!" -nimisen jännityselokuvan, jota on kutsuttu huonoimmaksi Titanic-filmatisoinniksi. Alkuperäiseltä nimeltään "Raise the Titanic" maksoi muhkeat 36 miljoonaa dollaria, mutta tuotti Yhdysvalloissa - tärkeimmällä markkina-alueella - vain seitsemän miljoonaa dollaria. Vertailuksi; vuonna 1997 valmistunut James Cameronin "Titanic" maksoi 200 miljoonaa dollaria ja tuotti lähes 2 miljardia pelkästään teatterilevityksessä. Tarina ratkaisee, ei markkinointi, ja sen Jameson sai myös oppia. Elokuva sai kolme ehdokkuutta vuoden huonoimpia elokuvia listaavassa gaalassa.
Jameson palasi takaisin televisioelokuvien ja -sarjojen pariin. Vasta vuonna 1986 hän sai seuraavan mahdollisuuden teatterielokuvien saralla, kun "Kosto" ("Heat") sai ensi-iltansa. Burt Reynolds nähtiin kyseisen toimintaelokuvan pääosassa, mikä takasi elokuvalle varsin mukavan 35 miljoonan dollarin lipputulot Yhdysvalloista. Jameson käytti saamaan tilaisuuttaan hyväkseen, ja ohjasi olemattomalle huomiolle jääneen "Sniper"-elokuvan (1987), jonka jälkeen hän palasi taas televisioteollisuuden pariin.
Vuonna 1998 hän sai ohjattavakseen "Star Trek" -tähden William Shatnerin "Land of the Free" -elokuvaan, joka oli selkesti b-luokan toimintarymistely. Seuraava ja tällä hetkellä viimeisin teatterielokuva Jamesonilta on samaan b-luokan elokuvien joukkoon kuuluva "Last Flight Out" (2004). Hän on ohjannut myös 1990-luvulla kolme "Gunsmoke"-televisiosarjaan pohjautuvaa televisioelokuvaa.
Joshua Gracin
Joshua Mario ”Josh” Gracin (s. 18. lokakuuta 1980) on yhdysvaltalainen countrylaulaja, joka sijoittui neljänneksi "American Idol" -televisio-ohjelman toisella tuotantokaudella. Gracin kasvoi Westlandin kaupungissa, Michiganissa. Hänen 15. kesäkuuta 2004 julkaistu esikoisalbuminsa "Josh Gracin" myi kultaa. Huhtikuussa 2008 ilmestyi Gracinin toinen albumi, "We Weren’t Crazy".
Hydrofobinen
Hydrofobinen tarkoittaa kemiassa vettähylkivää, eli ainetta tai sen osaa, jonka vesimassa työntää pois sisältään. Tämä ominaisuus on tärkeä mm. tietyissä solubiologisissa prosesseissa. Esimerkkejä hydrofobisista molekyyleistä ovat alkaanit ja rasvat.
Hydrofobiset molekyylit kasaantuvat yhteen vedessä (tai muussa poolisessa liuottimessa). Tämä on seurausta entropian lisääntymisestä näin tapahtuessa. Vesi sitoutuu voimakkaasti kaikkiin aineisiin, myös hydrofobisiin, koska se poolisena liuottimena pystyy indusoimaan dipoleja eli vahvistamaan van der Waalsin voimaa. Entalpiamuutos suosii hydraatiota eli vettymistä. Kuitenkin, vesimolekyylien pyörimisellä on vähemmän vapausasteita hydrofobisen aineen pinnalla, mikä vastaa suurempaa järjestyneisyyttä eli pienempää entropiaa. Kun hydrofobinen aine kertyy yhteen suuremmiksi pisaroiksi, pisaroiden pinta-ala suhteessa tilavuuteen pienenee. Rajapinnan, jossa vesi on järjestyneempää, pinta-ala siis pienenee, ja vettä vapautuu vesimassaan, jossa vesi on vähemmän järjestyneenä. Kun hydrofobiset molekyylit kasaantuvat yhteen, on rajapinta veden ja hydrofobisen materiaalin kanssa pienin mahdollinen, jolloin entropia maksimoituu. Tämä johtaa näennäiseen attraktiovoimaan hydrofobisten molekyylien välillä, vaikkei mitään oikeaa voimaa van der Waalsin voiman lisäksi esiinny.
Stina Ekblad
Stina Åsa Maria Ekblad (s. 26. helmikuuta 1954 Sulva) on suomalainen näyttelijä. Hän opiskeli näyttelijäksi Odensen teatterin oppilaskoulussa Tanskassa 1972–1975. Hän näytteli Tukholman kaupunginteatterissa 1980–1988 ja sen jälkeen Dramatenissa. Ekblad tunnetaan omaperäisestä ja hyvin keskittyneestä näyttelemistyylistään. Hänellä oli päärooli Agnes von Krusenstjernasta kertovassa Mai Zetterlingin elokuvassa "Amorosa" (1986).
Risti (merkki)
Typografiassa risti (†) ja kaksoisristi (‡) ovat merkkejä, joita käytetään muun muassa alaviitteiden merkitsemiseen.
Risti korvataan joskus ASCII:ssa plus-merkillä (+). HTML:ssä risti on † ja Unicodessa U+2020. Kaksoisristi on HTML:ssä ‡ ja Unicodessa U+2021.
Ristiä käytetään läntisessä jumalanpalvelusperinteessä merkitsemään tekstissä kohdat, joissa pappi tekee ristinmerkin.
Ristillä merkitään yleisesti kuolleen henkilön nimi, kuolinpäivämäärä tai -vuosi esimerkiksi hautakivissä ja lehtien kuolinilmoituksissa sekä varsinkin aikaisemmin myös hakuteoksissa. Tällöin syntymäajan merkkinä käytetään tähtimerkkiä eli asteriskia (*). Tätä merkintätapaa ei pidetä uskonnollisesti neutraalina, sillä ristisymboli kuuluu kristinuskoon.
Ristiä on käytetty alaviitteen merkkinä, ja se on nykyäänkin käytössä englanninkielisessä kirjallisuudessa. Se on usein toisen alaviitteen merkkinä, kun ensimmäinen on merkitty asteriskilla. Tässä merkityksessä rististä käytetään joskus myös nimitystä "obeliski" Kolmannen alaviitteen merkkinä käytetään tällöin kaksoisristiä.
Ristiä käytetään myös osoittamaan ilmaus tai tieto vanhentuneeksi tai hylättäväksi.
Joidenkin Euroopan maiden rautateiden aikatauluissa merkitään ristillä pyhäpäiviä.
Taksonomiassa ristillä merkitään sukupuuttoon kuollutta taksonia.
Matematiikassa ja etenkin fysiikassa ristillä merkitään matriisin hermiittistä konjugaattia.
Hydrofiilinen
Hydrofiilinen tarkoittaa molekyylin ominaisuutta, jonka johdosta se liukenee veteen tai muuhun pooliseen liuottimeen. Tämä ominaisuus on tärkeä tietyissä solubiologisissa järjestelmissä. Hydrofiiliset yhdisteet ovat usein poolisia.
Kiinteän aineen pinnan ominaisuuksista puhuttaessa hydrofiilinen pinta tarkoittaa pintaa, jolle veden kontaktikulma on pienempi (tai sama) kuin 90 ° ympäröivän kaasufaasin ollessa ilma.
Toisin kuin hydrofobisilla yhdisteillä, hydrofiilinen molekyyli saa ympärilleen monimutkaisen järjestelmän vesimolekyyleistä koostuvia kuoria. Tämä tarkoittaa kasvua entropiassa, koska vesimolekyylien hapen ja hydrofiilisen molekyylin välille syntyy sidos (kuten vetysidos, tosin voi olla kovalenttisempikin).
Mitä suurempi varaustiheys, sitä eksotermisempi liukeneminen on. Myös liukenevan yhdisteen hydrofiilisen atomin orbitaalienergioilla on väliä; mitä paremmin valenssiorbitaalien energia vastaa happiatomin valenssiorbitaalienergioita, sitä kovalenttisempi sidos on, ja täten vahvempi. Esimerkiksi Ni liukenee paremmin veteen kuin Ba.
Risti (täsmennyssivu)
Risti tarkoittaa seuraavia:Aihepiiriin liittyvät myös seuraavat:
Aito jakaja
Luvun aito jakaja on tekijä, joka on pienempi kuin itse luku. Esimerkiksi luvun 8 tekijät ovat 1, 2, 4 ja 8, mutta aidot jakajat ovat 1, 2 ja 4. Alkuluvuilla on vain yksi aito jakaja, luku 1.
Pyhän Kolminaisuuden kirkon rauniot
Pyhän Kolminaisuuden kirkon rauniot Raumalla ovat jäänteitä keskiajalla rakennetusta kivikirkosta. Kirkonraunion kaivausten rahalöytöjen mukaan ensimmäinen puukirkko rakennettiin paikalle aikaisintaan vuoden 1410 jälkeen.
Kivikirkko muurattiin yksilaivaiseksi luultavimmin 1495–1505. Kookkaiden holvirakenteiden kannattimina olivat seinäpilarit. Kattoholvien kerrottiin romahtaneen alas talvikaudella 1633–1634, mutta kyse saattoi olla pelkän vesikaton rikkoutumisesta. Kirkko kunnostettiin ennalleen, mutta se tuhoutui 1640 tulipalossa. Tulipalon myötä Pyhän Kolminaisuuden kirkko hylättiin lopullisesti ja seurakunnan kirkkona alettiin käyttää entistä Rauman fransiskaaniluostarin Pyhän Ristin kirkkoa.
Mariano Pernía
Mariano Andrés Pernía (s. 4. toukokuuta 1977 Buenos Aires, Argentiina) on argentiinalaissyntyinen espanjalainen jalkapalloilija, pelipaikaltaan puolustaja. Hän edustaa Uruguayn pääsarjassa pelaavaa Nacionalia.
Pernía aloitti uransa synnyinkaupunkinsa San Lorenzossa vakiinnuttamatta kuitenkaan paikkaansa ykkösjoukkueessa. Vuonna 1999 hän siirtyi Independienteen, mutta sai vain vaihtelevasti peliaikaa. Vuonna 2003 Pernía siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Recreativoon, ja varsinainen läpimurto tapahtui vuotta myöhemmin vast'ikään Primera Divisióniin nousseessa Getafessa, jossa hän teki ensimmäisellä kaudellaan kolme maalia. Hän herätti huomiota erityisesti kovalla vasemman jalan laukauksellaan ja puolustajalle epätavallisilla hyökkäysominaisuuksillaan. Kaudella 2005–2006 Pernía oli avauskokoonpanossa kahta lukuun ottamatta jokaisessa 38 ottelussa, ja viimeisteli yhteensä 10 maalia. Kaudeksi 2006–2007 hän siirtyi pääkaupunkilaisseura Atlético Madridiin.
Heinäkuussa 2009 Argentiinassa lomaileva Pernía joutui auto-onnettomuuteen, jossa hän sai vakavia vammoja. Pernían ohjaamassa tieltä suistuneessa henkilöautossa olivat myös hänen tyttärensä ja veljenpoikansa, joista jälkimmäinen loukkaantui myös onnettomuudessa. Pernía leikattiin heti onnettomuuden jälkeen ja argentiinalaislääkärit ennustivat hänelle noin vuoden mittaista toipumisaikaa. Pernía toipui kuitenkin ennustettua nopeammin ja teki paluun pelikentille vielä ennen vuoden 2009 loppua. Sopimus Atléticon kanssa päättyi kauden 2009–10 lopussa ja hän siirtyi nykyiseen seuraansa syksyllä 2010.
Pernía sai Espanjan kansalaisuuden huhtikuussa 2006, jonka myötä hänen on mahdollista edustaa maata kansainvälisissä otteluissa. Espanjan maajoukkueessa Pernía on esiintynyt kuudesti, ja oli mukana myös vuoden 2006 maailmanmestaruuskilpailuissa korvattuaan loukkaantuneen Asier del Hornon. Ensimmäisen maalinsa hän teki harjoitusottelussa Kroatiaa vastaan 7. kesäkuuta 2006.
Mariano Pernían isä Vicente Pernía on entinen jalkapalloilija ja kilpa-autoilija.
Pesuaine
Pesuaine on lianpoistossa käytössä oleva aineseos. Pesuaineet toimivat vähentämällä veden pintajännitystä eli ne ovat detergenttejä. Pesuaineen pesevä
aineosa on yleensä tensidi eli yhdiste, jolla on sekä hydrofiilinen että hydrofobinen osa, esimerkiksi natriumdodekyylisulfaatti. Koska poistettava lika on yleensä rasvaa tai muuta hydrofobista ainetta, vangitsee pesuaine likamolekyylejä eräänlaisiin miselleihin, joiden ulkopinta on hydrofiilinen, ja ne näin liukenevat veteen.
Eräät pesuaineet ovat myös antiseptisiä eli bakteereja ja muita pieneliöitä tappavia, mutta näiden pitkäaikainen käyttö ei ole suositeltavaa, koska bakteerikannat vain vahvistavat vastustuskykyään aineelle, ja pahimmassa tapauksessa voivat kehittää täydellisen resistenssin.
Pesuaineita on useisiin eri käyttötarkoituksiin kuten astioille, pyykille, lattioille, matoille, kaakeleille, autonikkunoihin, ihmisen iholle jne.
Heikki Paasonen (kielitieteilijä)
Heikki Paasonen (2. tammikuuta 1865 Mikkeli – 24. elokuuta 1919 Helsinki) oli suomalainen kieli- ja kansatieteilijä, joka keräsi aikoinaan kahdella Venäjälle suuntautuneella tutkimusmatkallaan runsaasti mordvalaista kansanrunoutta.
Paasosen vanhemmat olivat kauppias Anders Paasonen ja Fredrika Matiskainen. Hän valmistui filosofian kandidaatiksi vuonna 1888 ja toimi seuraavasta vuodesta vuoteen 1890 saakka tutkijana mordvalaisten parissa. Hänen väitöskirjansa aihe vuonna 1893 olikin "Mordwinische lautlehre". Vuonna 1894 Paasosesta tuli primus-tohtori ja suomalais-ugrilaisen kielentutkimuksen dosentti. Paasonen teki tutkimusmatkoja suomalais-ugrilaisten kansojen pariin, myös Unkariin, keräten kieli- ja kansatieteellistä aineistoa. 1902 hänestä tuli Kouluhallituksen ylitarkastaja, suomalais-ugrilaisen kielentutkimuksen professorina Helsingin yliopistossa hän toimi vuosina 1904–1919.
Paasonen julkaisi tutkimuksiaan ja aineistokokoelmiaan varsin laajasti ja niitä julkaistiin hänen kuoltuaankin. Esimerkiksi kokoelma "Mordwinische Volkslieder I-IV" ilmestyi Paavo Ravilan toimittamana vuosina 1938–1947 ja Suomalais-Ugrilainen Seura on toimittanut Paasosen materiaaleihin pohjautuen mordvalaiskielten sanakirjan, joka on näiden kielten leksikologisen tutkimuksen perusta.
Paasosen puoliso vuodesta 1894 oli unkarilaissyntyinen Mariska Paskay de Palásth (k. 1951). Eversti Aladár Paasonen oli heidän poikansa.
SAVAK
SAVAK () perustettiin vuonna 1957 Iranin kansalliseksi tiedustelu- ja turvallisuusorganisaatioksi. Nimi tulee sanoista "Sazeman-e Ettelaat va Amniyat-e Keshvar" سازمان اطلاعات و امنیت کشو.
Järjestö sai alkunsa Yhdysvaltojen keskustiedustelupalvelun CIAn ja Israelin tiedustelupalvelun Mossadin avustuksella. Sen ensimmäiseksi johtajaksi valittiin kenraali Teymur Bakhtiar ja häntä seurasi kenraali Hassan Pakravan. Jälkimmäinen teloitettiin myöhemmin islamilaisessa vallankumouksessa.
SAVAKilla oli käytännössä rajaton valta pidätyksiin ja tutkintaan. Sillä oli käytössä lukuisia pidätyskeskuksia, joissa se harjoitti epäinhimillisiä kuulustelumenetelmiä kuten kidutusta.
Vuonna 1979 islamilaisessa vallankumouksessa järjestön toiminta lakkasi ja suurin osa sen johtohenkilöistä teloitettiin. Sen seuraaja sai nimen SAVAMA "Sazman-e Ettela'at va Amniat-e Melli-e Iran", myöhemmin Iranin tiedusteluministeriö.
Etoshan kansallispuisto
Etoshan kansallispuisto on Namibian pohjoisosassa sijaitseva, vuonna 1907 perustettu kansallispuisto. Perustettaessa se oli maailman suurin yhtenäinen luonnonsuojelualue. Vaikka puiston kokoa on sittemmin huomattavasti pienennetty, yli 22 000 neliökilometrin suuruisena se on yhä eteläisen Afrikan merkittävimpiä villieläinten suojelualueita.
Puistoa hallitsee 130 km pitkä ja lähes 50 km leveä suolapannu, joka täyttyy sadeaikana pohjoisesta Ambomaalta virtaavista vesiuomista, oshanoista, laajaksi järveksi, mutta muuttuu kuivan kauden aikana vähitellen rutikuivaksi, pölyäväksi suolatasangoksi. Sadekauden jälkeen järvelle muuttaa rannikolta pesimään tuhansia flamingoja ja pelikaaneja. Näiden lisäksi puistossa tavataan noin 340 lintulajia, 114 erilaista nisäkästä sekä 110 eri matelijaa. Norsujen, kirahvien, seeprojen sekä useiden antilooppi- ja gasellilajien lisäksi Etoshassa elää myös oma, kotoperäinen impala sekä harvinainen suippohuulisarvikuono.
Etosha on Namibian tärkeimpiä luontomatkailukohteita, ja matkailijoiden yöpymistä varten puiston eteläosassa on kolme leiriä, Namutoni, Halali ja Okaukuejo, joita yhdistää eläinten juomapaikkojen kautta kulkeva tieverkosto. Liikkuminen puistossa tapahtuu ainoastaan autoilla, ja autosta poistuminen esimerkiksi valokuvausta varten on yleensä turvallisuussyistä kiellettyä. Parhaat mahdollisuudet villieläinten tarkkailuun ja kuvaamiseen on juomapaikoilla, joita puistossa on kolmisenkymmentä. Kaikissa leireissä on myös valonheittimin valaistu juomapaikka, josta eläimiä voi tarkkailla lähietäisyydeltä.
Harshad-luku
Harshad-luku (tai Nivenin luku) on positiivinen kokonaisluku, joka on jaollinen numeroidensa summalla annetussa kantaluvussa. Esimerkiksi 1729 on Harshad-luku kymmenjärjestelmässä, koska 1 + 7 + 2 + 9 = 19 ja 1729 on jaollinen 19:llä. Ensimmäisiä Harshad-lukuja kymmenjärjestelmässä ovat 1, 2, 3, 4, 5, 6, 7, 8, 9, 10, 12, 18, 20, 21, 24, 27, 30, 36, 40, 42, 45, 48, 50, 54 ja 60 (A005349 OEIS:ssä).
Vain 1, 2, 4 ja 6 ovat Harshad-lukuja jokaisen kannan suhteen.
H. G. Grundman todisti vuonna 1994, että kymmenjärjestelmässä ei voi olla yli 20:tä peräkkäistä Harshad-lukua. Hän myös löysi pienimmän esimerkin 20 peräkkäisestä Harshad-luvusta kymmenjärjestelmässä. Ne ovat kaikki suurempia kuin formula_1
Binäärijärjestelmässä on äärettömän monta neljän peräkkäisen Harshad-luvun jonoa. Kolmikantaisessa järjestelmässä taas on äärettömän monta kuuden peräkkäisen Harshad-luvun jonoa. Molemmat tulokset todisti T. Cai vuonna 1996.
Savvati Solovetskilainen
Pyhittäjä Savvati Solovetskilainen (; k. 27. syyskuuta 1435) oli yksi Solovetskin luostarin perustajista. Hän saapui luostarisaarelle pyhittäjä Kyrill Valgetjärveläisen perustamasta luostarista Laatokan Valamon luostarin kautta. Kummassakaan näistä edellisistä luostareistaan hän ei ollut saanut kunnioitettuna kilvoittelijana rauhaa ja joutui näin hakeutumaan yksinäisyyteen kilvoittelemaan.
Tavattuaan Vienanmeren alueella sillä kilvoitelleen pyhittäjä Herman Solovetskilaisen, he siirtyivät yhdessä Solovetskin saarelle, jonne perustivat Solovetskin luostarin.
Myöhemmin, Hermanin ensin väliaikaisesti poistuttua Solovetskista ja Savvatin kuoltua, perustajien joukkoon liittyi vielä pyhittäjä Sosima Solovetskilainen, joka jatkoi kunniakkaasti pyhittäjä Savvatin aloittamaa työtä.
Pyhittäjä Savvati kuoli syyskuun 27. päivänä vuonna 1435 ja tuota päivää ortodoksinen kirkko kunnioittaa tämän pyhittäjän ja Karjalan valistajan muistopäivänä.
Abisko Turiststation
Abisko Turiststation () on Ruotsin rataverkolla rataosalla Kiiruna–Narvik sijaitseva henkilöliikenteen seisake. Se sijaitsee Abiskon kylässä Torniojärven etelärannalla Kiirunan kunnassa Norrbottenin läänissä. Seisakkeella pysähtyvät kaikki rataosan henkilöjunat. Liikennepaikka sijaitsee 1507,9 ratakilometrin päässä Tukholman keskusrautatieasemalta.
Abisko Turiststationin seisake perustettiin Abiskon kansallispuistoon suuntautuvaa turistiliikennettä varten. Abiskosta voi esimerkiksi patikoida Kungsledeniä pitkin lumihuippuisia tuntureita ihaillen Kebnekaiselle ja edelleen eteenpäin. Aseman lähistöllä on kansallispuistossa vierailevien matkailijoiden suosima majatalo. Liikennepaikan lämmitetty odotustila on avoinna jatkuvasti.
Pääryhmä (kemia)
Kemiassa pääryhmiä ovat jaksollisen järjestelmän kahdeksan korkeinta saraketta, eli ryhmää.
Alla taulukoituna pääryhmät ja niihin kuuluvat alkuaineet.
Maa-alkalimetalliryhmän ja booriryhmän väliin on jätetty tyhjä tila, koska siihen tulevat muut alkuaineet, jotka eivät kuulu mihinkään pääryhmistä.
Alla olevan taulukon värien selityksiä:
Björklidenin rautatieasema
Björklidenin rautatieasema (, ) on liikennepaikka Ruotsin rataverkolla Kiirunan kunnassa Norrbottenin läänissä rataosalla . Se sijaitsee Björklidenin kylässä, suositun matkailu- ja laskettelukeskuksen välittömässä läheisyydessä, 1515,1 ratakilometrin päässä Tukholman keskusrautatieasemalta.
Björklidenin asemalla pysähtyvät kaikki rataosalla kulkevat henkilöjunat. Ratapihaa käytetään myös junien kohtaamisiin. Tavarajunat pysähtyvät liikennepaikalla miehistönvaihtoa varten.
Jozef Moravčík
Jozef Moravčík (s. 19. maaliskuuta 1945) on slovakialainen lakimies ja poliitikko. Moravčík oli Slovakian demokraattisen unionin ("Demokratická únia Slovenska", DEÚS) johtaja. Hän toimi maansa pääministerinä 16. maaliskuuta 1994 ja 13. joulukuuta 1994 välisen ajan.
Moravčík toimi ulkoministerinä Mečiarin hallituksessa 19. maaliskuuta 1993 alkaen. Hän erosi 23. helmikuuta 1994 ja varapääministeri Roman Kováč kaksi päivää myöhemmin. Kaksi viikkoa ennen eroaan Moravčík, Kováč ja seitsemän muuta olivat muodostaneet HZDS:n sisällä ryhmäkunnan (APR) joka vaati Mečiarin eroa ja laajapohjaista hallitusta. Heidät erotettiin puolueesta, mutta presidentti Michal Kováč kieltäytyi erottamasta heitä ministerin virasta. Kun hallitus kaatui maaliskuun epäluottamuslauseen myötä, presidentti Michal Kováč nimitti Moravčíkin muodostamaan uuden.
Moravčík pyrki parantamaan välejä unkarilaisen vähemmistön kanssa mm. antamalla vähemmistöille oikeuden kirjoittaa nimensä oman kielensä mukaan ja määräsi 600 kaupungissa ja kylässä, joissa oli yli 20 % vähemmistö, kaksikieliset tienviitat ja aloitti yksityistämisohjelman. Hän nimitti maahan ensimmäisen siviilipuolustusministerin ja liitti maan NATO:n rauhankumppanuusohjelmaan.
31. syyskuuta ja 1. lokakuuta 1994 vaaleissa häntä edeltänyt HZDS voitti lähes 35 % äänistä ja palasi valtaan yhdessä kommunistien ja äärikansallisen Slovakian kansallispuolueen (SNS) kanssa peruuttaen uudistukset.
Moravčík valittiin joulukuussa 1998 nelivuotiskaudelle Bratislavan pormestariksi.
Luettelo Portugalin hallitsijoista
Tämä on luettelo Portugalin hallitsijoista. Portugali oli kuningaskunta vuoden 1910 vallankumoukseen saakka. Kuningaskunnaksi maa tuli vuonna 1139, kun Portugalin kreivi Alfonso I julistautui kuninkaaksi. Portugalin kreivinä Alfonso oli toiminut vuodesta 1112.
BMW X3
BMW X3 on pienempi BMW:n kahdesta nelivetoisesta, SAV (Sports Activity Vehicle)-kategorian henkilöautosta. Auto tuli myyntiin vuonna 2004 ja se on saatavilla kuudella eri moottorivaihtoehdolla, joista kolme on bensa- ja kolme diesel-käyttöisiä.
SAV-kategoria on pääasiallisesti Yhdysvaltain markkinoille suunnattu nelivetoisten maastohenkilöautojen luokka, joissa matkustusmukavuus ja runsas varustelutaso ovat prioriteetteja. Nelivetoisuudesta huolimatta kyse ei kuitenkaan ole varsinaisista maastoajoon tarkoitetuista autoista.
Gaussin kokonaisluku
Gaussin kokonaisluku (tai Gaussin luku) on kompleksiluku formula_1, jossa formula_2 ja formula_3 ovat kokonaislukuja ja formula_4 on imaginaariyksikkö. Gaussin kokonaisluvut on nimetty saksalaisen matemaatikon Carl Friedrich Gaussin mukaan.
Formaalisti Gaussin kokonaislukujen joukko on
Kew Jaliens
Kew Jaliens (s. 15. syyskuuta 1978 Rotterdam) on alankomaalainen jalkapalloilija, joka edustaa puolalaista Wisła Krakovaa. Pelipaikaltaan hän on puolustaja. Jaliens on valittu 23-henkiseen Alankomaiden maajoukkueeseen Saksan MM-kisoihin 2006.
Jozef Migaš
Jozef Migaš (s. 7. tammikuuta 1954 Pušovce) on slovakialainen poliitikko. Hän oli 28. lokakuuta 1998 – 15. lokakuuta 2002 Slovakian parlamentin ("Národná rada") puhemies ja hoiti pääministeri Mikuláš Dzurindan kanssa presidentin tehtäviä ennen Rudolf Schusterin valintaa 1999.
Migaš oli demokraattisen vasemmiston (SDĽ) (ent. kommunistinen puolue) puhemies 1996–2001.
Oshana (maantiede)
Oshanat (yks. oshana, mon. iishana) tai omurambat ovat luoteisen Botswanan ja koillisen Namibian tasankoalueiden hallitseva geologinen piirre. Oshanat ovat itä-länsi -suuntaisia maanpinnan painautumia tai vajoamia, jotka säännöllisenä kuviona peittävät suuria alueita. Yksittäiset, lähes viivasuorat oshanat voivat olla yli sadan kilometrin pituisia. Vierekkäiset oshanat taas sijaitsevat lähes säännöllisesti noin 2,5 km päässä toisistaan, koskaan kuitenkaan risteämättä.
Geologien mukaan ennen Kalaharin autiomaan kuivumista oshanat ovat olleet joenuomia. Pinnanmuodot ovat kuitenkin syntyneet paljon varhaisempina aikoina ilman kuljettaman hiekan muodostettua pitkittäisdyynejä ja kovetuttua hiekkakiveksi. Nykyään oshanat ovat matalia, ruohoa kasvavia vesiuomia, jotka täyttyvät sadekautena sekä sadevedestä että pohjoisessa virtaavan Kunene-joen tulvavesistä. Usein makalani-palmujen reunustamat oshanat ovat tärkeitä sekä kotitarvekalastuksen kannalta että kuivuttuaan myös erilaisten kasvien viljelylle, mutta aiheuttavat ajoittain myös ongelmia, tulvaveden peittäessä jopa kaksi kolmasosaa alueesta. Etoshan kansallispuistossa oleva matala järvi eli suolapannu täyttyy lähes vuosittain oshanoiden kautta virtaavasta vedestä.
Ambomaalla käytetty termi 'oshana' on oshivambo-kieltä, kun taas otjiherero-kielen sanaa "omuramba" käytetään muualla Namibiassa. Oshanat ovat antaneet nimensä Namibian Oshanan alueelle.
Oshanat olottuvat myös eteläisen Angolan ja Sambian alueelle ja itäiseen Zimbabween. Alueen halkaisee myös Okavango-joki ja sen suistoalue. Botswanassa, keskellä oshana-aluetta, sijaitsee Tsodilon maailmanperintökohde.
Typpiryhmä
Typpiryhmä on alkuaineiden jaksollisen järjestelmän viides pääryhmä, eli 15. ryhmä.
Siihen kuuluvat seuraavat alkuaineet: typpi (N), fosfori (P), arseeni (As), antimoni (Sb), vismutti (Bi) ja moskovium (Mc).
Typpi ja fosfori ovat epämetalleja, arseeni ja antimoni puolimetalleja ja vismutti metalli. Moskovium on synteettinen alkuaine, jota ei tavata luonnossa ja jolla ei ole merkitystä kemian perustutkimuksen ulkopuolella.
Genrih Jagoda
Genrih Grigorjevitš Jagoda (; 1891 Rybinsk – 15. maaliskuuta 1938 Moskova, alun perin Enon Geršonovitš Jehuda) oli Neuvostoliiton salaisen poliisin NKVD:n päällikkö vuosina 1934–1936. Jagoda oli syntyperältään juutalainen.
Jagoda oli salaisen poliisin riveissä järjestämässä pakkotyöläiset tekemään Vienanmeren–Itämeren kanavaa. Häntä on syytetty kirjailija Maksim Gorkin murhaamisesta myrkyttämällä vuonna 1936. Hän valvoi Moskovan ensimmäistä suurta näytösoikeudenkäyntiä, jossa Lev Kamenev ja Grigori Zinovjev tuomittiin kuolemaan. Tämä oli käännekohta Stalinin vainoissa, koska sen jälkeen pakkotyöleirit laajenivat GULAG-järjestelmäksi. Jagoda joutui itsekin pian Stalinin epäsuosioon, ja menetti paikkansa 16. syyskuuta 1936 Nikolai Ježoville, joka johti pääosan Stalinin suuresta puhdistuksesta. Jagoda tuomittiin ja teloitettiin 1938.
Kungsleden
Kungsleden on vaellusreitti Pohjois-Ruotsin tunturialueella, ja se kulkee läntisen ja pohjoisen Lapin halki. Reitin kokonaispituus on noin 425 kilometriä, ja se ulottuu Abiskosta Hemavaniin. Reitin varrella sijaitsevat muun muassa Kebnekaise, Sarek, Stora Sjöfallet, Kvikkjokk, Jäckvik sekä Ammarnäs.
Kungsleden on erittäin suosittu vaelluskohde kesäaikana. Vaellukset ovat vaihtelevia ja soveltuvat sekä aloitteleville että kokeneille vaeltajille. Reitin varrella on mahdollista yöpyä joko erämaakämpissä tai teltoissa. Eräkämppiä ylläpitää Svenska Turistföreningen. Osalla reitistä majoittuminen on mahdollista vain teltoissa. Ainakin pohjoisessa kämpissä majoittuvat kesäaikana majanpitäjät. Yöpyminen kämpissä on maksullista, mutta ne ovat hyvin varustettuja: sängyt, keittiö ruoanlaittoon ja joskus jopa maksullinen sauna tai pieni kioski, josta voi ostaa rajoitetusti elintarvikkeita. Ainakin Abiskon ja Kebnekaisen välillä on suhteellisen selkeä polku, jossa kompassia harvoin tarvitaan.
Gelatin luostari
Gelatin luostari () on georgialaisortodoksinen luostari Kutaisin kaupungin lähellä Imeretin alueella Georgiassa. Gelati sijaitsee kukkulalla 11 kilometriä Kutaisista luoteeseen. Sen perusti kuningas Davit IV vuonna 1106 ja se oli 1400-luvulle saakka suoraan Georgian kruunun hallinnassa. Luostariin on haudattu lukuisia georgialaisia hallitsijoita: kuuluisimmat heistä ovat Davit itse, mahdollisesti Tamar, Demetre I, Giorgi III ja Bagrat III.
Luostari oli pitkään merkittävä kulttuurikeskus. Sen akatemia edisti tieteiden ja taiteiden kehitystä Konstantinopoli esikuvanaan, ja sitä ylistettiin aikoinaan jopa "toiseksi Jerusalemiksi" tai "toiseksi Ateenaksi". Kuningas Davit IV kutsui akatemiaansa Ioane Petritsin ja Arsen Iqaltoelin kaltaisia oppineita. Osmanit polttivat luostarin vuonna 1510, mutta se restauroitiin myöhemmin, minkä jälkeen siitä tuli piispanistuin. Gelati menetti merkityksensä uskonnollisena keskuksena sen jälkeen, kun puna-armeija hyökkäsi Georgiaan ja maa liitettiin Neuvostoliittoon 1920-luvun alussa. Vuonna 1988 kirkot otettiin uudelleen käyttöön.
Yleisesti ottaen kompleksi on säilynyt hämmästyttävän hyvin, ja siihen kuuluuvat Jeesuksen syntymän kirkko, suuri ristinmuotoinen Katholikon-rakennus ja kaksi pienempää kirkkoa: Pyhän Yrjön kirkko ja Pyhän Nikolaoksen kirkko. Katholikonin sisätilat on kauttaaltaan koristeltu seinämaalauksin, joista osa on 1100-luvulta, suurin osa kuitenkin 1600- ja 1700-luvuilta. Rakennuksen apsiksessa on suuri mosaiikki, johon on kuvattu neitsyt lapsineen ja arkkienkelit Mikael ja Gabriel. Mosaiikki on laadittu vuosina 1125–1130 ja se on yksi harvoista säilyneistä georgialaisista mosaiikeista.
Vuonna 1994 Gelatin luostari otettiin yhdessä Bagratin katedraalin kanssa Unescon maailmanperintöluetteloon.
Réthymno
Réthymno (, ) on Kreikan kaupunki ja samanniminen kunta (Δήμος Ρεθύμνου, "Dímos Rethýmnou" tai Δήμος Ρεθύμνης, "Dímos Rethýmnis"), joka sijaitsee Réthymnon alueyksikössä Kreetan alueella. Kaupunki on alueyksikkönsä hallinnollinen keskus. Koko kunnan pinta-ala on 397,5 neliökilometriä ja väkiluku 55 525. Varsinaisen Réthymnon kaupungin väkiluku on 32 468 (vuonna 2011).
Réthymno on Kreetan saaren kolmanneksi suurin kaupunki. Kaupunki on rakennettu ensimmäisen kerran jo antiikin aikaan, vaikka se ei ollutkaan minolainen keskus. Nykyinen vanhakaupunki on venetsialaisten ajalta. Kaupungin venetsialaisperäinen linna on yksi Kreikan suurimmista. Muurit eivät kuitenkaan auttaneet turkkilaisia vastaan, jotka valloittivat kaupungin melko nopeasti.
Kaupunki on matkailijoiden, myös suomalaisten, suosiossa.
Osmanit olivat 1400-luvulta alkaen ajaneet venetsialaisia pois Vähästä-Aasiasta. Pian osmanit aikoivat karkottaa venetsialaiset myös Kreetalta. Venetsialaiset vahvistivat linnoituksia, myös Rethymnonin , mutta kuitenkin vuonna 1645 osmanit saivat Rethymnonin ja myös Chanián haltuunsa.
Nykyinen Réthymnon kunta muodostui, kun Réthymno, Arkádi, Láppa ja Nikifóros Fokás yhdistyivät vuoden 2011 alussa Kallikrates-suunnitelman mukaisesti.
Vuoden 2011 kuntauudistuksesta lähtien Réthymnon kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Réthymnon läpi kulkee Eurooppatie 75. Satamasta on lautta yhteys Manner-Kreikan Pireuksen kaupunkiin, jonne matka kestää 11–12 tuntia.
Kreetan linja-autoverkko on melko tiheä, ja linja-autot poikkeavat jokaisessa reitin varren kaupungissa ja kylässä, myös Réthymnon linja-autoasemalla.
Réthymnossa järjestetään heinäkuussa musiikkifestivaali ja elokuussa renessanssifestivaali, jossa esitetään klassista musiikkia. Heinäkuun viimeisellä viikolla kaupungissa pidetään Réthymnon viinijuhlat.
Réthymnosta on lähtöisin "sústa"-tanssi, joka sisältää hyppyaskelia.
Aku Ankan juhlasarjat 7
Aku Ankan juhlasarjat 7 on Aku Ankan juhlasarjat -kirjasarjan seitsemäs osa. Kirja sisältää Carl Barksin tarinoita 1940-, 1950- ja 1960-luvuilta. Joukossa on Suomessa aikaisemmin julkaisematon tarina "Kaikenkarvaisia keksintöjä (Inventor of Anything)". Lisäksi kirjassa nähdään ensimmäistä kertaa lyhentämätön versio tarinasta "Roope-setä joutuu maksamaan vanhan velan (The Horse-Radish Story)". Muut sarjat on julkaistu aiemmin suomalaisissa Disney-julkaisuissa.
Tämän kirjan kansikuvana on Barksin öljyvärityö "Always Another Rainbow" vuodelta 1974. Kirjan esipuheina on Pekka Tuliaran kirjoittamat artikkelit "Barks omillaan", joka esittelee Barksin taidetta Disney-aiheiden ulkopuolella, sekä "Marco Polon kiistelty aarre", joka kertoo Disney-yhtiön syistä asettaa Vietnamin sodasta vaikutteita saanut seikkailutarina "Marco Polon aarre (Treasure of Marco Polo)" maailmanlaajuiseen julkaisukieltoon. Kyseinen sarja kuitenkin ehdittiin julkaista Minä Roope-setä -kirjan kolmessa ensimmäisessä painoksessa ennen kiellon asettamista.
Synchronicity
Synchronicity oli The Policen viides albumi. Se julkaistiin kesäkuussa 1983. Albumi pääsi Billboard 200:n kärkeen ja toi yhtyeelle Grammyn.
Televisiokanava VH1 nimesi "Synchronicityn" vuonna 2001 kaikkien aikojen 50. parhaaksi albumiksi. Vuonna 2003 albumi sijoittui "Rolling Stone" -lehden viidensadan parhaan albumin listalla 455. sijalle.
Synchronicityltä julkaistiin singleinä ”Every Breath You Take”, ”King of Pain”, ”Synchronicity II” ja ”Wrapped Around Your Finger”. Niistä kaksi ensimmäistä pääsivät Pohjois-Amerikassa listaykkösiksi.
Kaikki kappaleet, joiden kohdalla ei ole toisin mainittu, on kirjoittanut Sting.
Rokuan rautatie
Rokuan rautatie tai Lastenmaan rautatie on kapearaiteinen rautatie Rokuan kansallispuiston tuntumassa Utajärven kunnassa Pohjois-Pohjanmaalla. Ratalinjan pituus on noin 3,3 kilometriä ja raideleveys 900 millimetriä. Rautatie yhdistää Hotelli Rokuanhovin ja Rokuan kuntokeskuksen, ja se valmistui heinäkuussa 1986.
Ratalinja johtaa hiekkapohjaisen kangasmaaston lävitse, ja sen kokonaispituus on 3 268 metriä. Radan molemmissa päissä on paluusilmukat, joissa koko juna pääsee kääntymään ympäri. Vaunussa on ovet vain toisella puolella. Väliasemia ei ole.
Radan ainoa veturi on aiemmin kaivoskäytössä ollut DHL-15 -dieselveturi, jossa on 37,5 kW Dent-dieselmoottori. Veturin paino on noin 5 000 kg.
Junassa on yksi vaunu, jossa on istumapaikat 24 henkilölle. Vaunun on valmistanut nivalalainen Tuomo Takalo ky.
Matchbox (yhtye)
Matchbox on brittiläinen vuonna 1971 perustettu rockabilly-musiikkia soittava rockyhtye.
Yhtye oli suosionsa huipulla Suomessa 1980-luvun alun rockabillybuumin aikana.
Yhtyeen suosittuja kappaleita ovat muun muassa ”Rockabilly Rebel”, ”Midnight Dynamos”, ”Buzz Buzz a Diddle It”, ”Everybody Needs a Little Love”, ”When You Ask About Love”, ”Washmachine Boogie” ja ”Teenage Boogie”.Matchbox keikkailee edelleen Isossa-Britanniassa ja muualla Euroopassa.
Matchbox hajosi jossain vaiheessa, mutta palasi yhteen vuonna 1995. Graham Fenton levytti useita levyjä hajoamisen jälkeen yhtyenimellä Graham Fenton's Matchbox.
Baker Street
Baker Street on katu City of Westminsterissa Lontoon keskustassa. Se johtaa Portman Squarelta Regent's Parkin laidalle. Kadun varrella on myös Baker Streetin metroasema.
Marie Grosholtz perusti kuuluisan vahakabinetin Madame Tussauds'n vuonna 1835 Baker Streetille.
Arthur Conan Doylen Sherlock Holmes-kirjasarjassa mainitaan päähenkilön asuneen osoitteessa 221B Baker Street.. Todellisuudessa tällaista osoitetta ei kuitenkaan ollut olemassa siihen aikaan, kun nämä kirjat kirjoitettiin, sillä katu oli nykyistä lyhyempi. Myöhemmin, 1930-luvulla, katua kuitenkin pidennettiin liittämällä siihen sen jatkeena ollut Upper Baker Street. Nykyisin tämän jatkeen varrella sijaitsee Sherlock Holmes-museo, jonka osoitteeksi todella on vahvistettu 221B Baker Street, tosin normaalista osoitenumerointikäytännöstä poiketen, sillä museo sijaitsee osoitteiden 237 ja 241 Baker Street välissä.
Sosima Solovetskilainen
Pyhittäjä Sosima Solovetskilainen (; k. 17. huhtikuuta 1478) oli Solovetskin luostarin igumeni, pyhittäjä Herman Solovetskilaisen kanssakilvoittelija ja pyhittäjä Savvati Solovetskilaisen työn jatkaja, yksi Solovetskin luostarin perustajista.
Hän syntyi Novgorodissa ja siirtyi vanhempien kuoltua Vienanmeren rannoille ja sieltä Solovetskin saareen kilvoittelemaan.
Ortodoksisessa kirkossa Karjalan valistajiin kuuluvan pyhittäjä Sosima Solovetskilaisen muistopäivä on hänen kuolinpäivänsä 17. huhtikuuta.
Kaakamo
Kaakamo (tai Kaakama) on kylä Tornion kaupungissa Lapin maakunnassa. Kylä sijaitsee Kaakamajoen suulla, noin neljätoista kilometriä Torniosta itäkaakkoon, Tornion ja Keminmaan rajalla. Vuonna 2005 Kaakamossa asui hieman yli tuhat asukasta. Tilastollisessa taajamaluokituksessa Kaakamo kuuluu Kemin keskustaajamaan.
Kaakamoon kuuluvat pienemmät kylät Yli-Kaakamo, Kaakamo ja Ala-Kaakamo, joiden välissä sijaitsee Kaakamon koulu. Kaakamossa on myös vanha Ruotsinvallan aikaisten hiippakuntien, Uppsalan ja Turun, rajajoki (Kaakamajoki (Kaakamojoki)).
Isonvihan aikana kylässä käytiin Kaakaman taistelu 15. maaliskuuta 1715. Venäläisiä joukkoja, 550 ratsumiestä ja 50 hiihtäjää, nousi meren jäätä pitkin maihin Laivaniemessä aikomuksenaan hävittää kylää. Talonpojat olivat kuitenkin aavistaneet venäläisten tulon ja olivat näitä vastassa. Venäläiset joutuivat alakynteen ja talonpojat ajoivat viholliset Kemin kirkolle. Taistelun muistoksi on Kaakamon kylälle pystytetty muistokivi.
Kaakamon Tietoverkko-osuuskunta rakentaa Kaakamon kylän alueelle valokuituverkon ELY-keskuksen tuella kesän 2014 aikana. Syksystä 2014 alkaen on kaakamolaisille saatavissa 10-, 100- tai jopa 1000-megainen internetyhteys niin halutessaan.
Merete Mazzarella
Signe Merete Mazzarella (o.s. "Schreck"; s. 4. helmikuuta 1945 Helsinki) on suomalainen kirjailija ja kirjallisuudentutkija.
Mazzarellan äiti oli tanskalainen Annamarie Cleemann ja isä suomalainen suurlähettiläs Fredrik Wilhelm Schreck. Isä oli suomenkielinen, mutta kotona puhuttiin käytännön syistä ruotsia. Mazzarella ei saanut suomenruotsalaista kasvatusta, vaan hän oppi suomenruotsalaisuudesta kirjallisuuden kautta.
Vuosina 1973–1995 Mazzarella työskenteli suomenruotsalaisen kirjallisuuden lehtorina Helsingin yliopistossa. Hän väitteli tohtoriksi vuonna 1981 aiheenaan ruotsalainen Nobel-kirjailija Eyvind Johnson. Mazzarella hoiti pohjoismaisen kirjallisuuden määräaikaista professuuria Helsingin yliopistossa 1995–1998 ja oli viran vakinainen haltija 1998–2008.
Vuonna 2008 Mazzarella sai Vuoden tiedekirja -palkinnon J. L. Runebergin vaimosta Fredrika Runebergista kertovalla teoksellaan "Fredrika Charlotta född Tengström: en nationalskalds hustru" (suom. "Fredrika Charlotta o.s. Tengström: Kansallisrunoilijan vaimo"). Hän oli ehdolla Finlandia-palkinnon saajaksi vuonna 2009 teoksellaan "Ingen saknad, ingen sorg: en dag i Zacharias Topelius liv" (suom. "Ei kaipuuta, ei surua: päivä Zacharias Topeliuksen elämässä"). Mazzarellan teos "Själens nattsida" valittiin vuoden 2015 Runeberg-kirjallisuuspalkintoehdokkaaksi.
Mazzarellan puoliso on Lars Hertzberg.
Cemex
Cemex SA de CV on meksikolainen rakennustarvikeyritys. Vuonna 2015 se oli
maailman viidenneksi suurin sementin valmistaja. Sillä oli 56 tuotantolaitosta, ja se valmistautui ostamaan kolme lisää.
Cemex kertoo olevansa myös maailman johtava valmisbetonin tuottaja.
Yhtiö perustettiin Meksikossa vuonna 1906. Yhtiön pääkonttori on Monterreyssa Meksikossa ja sen liikealue ulottuu ympäri maailman sisältäen tuotantolaitokset 20 maassa Pohjois-Amerikassa, Karibialla, Etelä-Amerikassa, Euroopassa, Aasiassa ja Afrikassa.
Giron
Giron on Ranskan kunta Ainin departementissa lähellä Sveitsin rajaa. Kunnan pinta-ala on 9,39 km² ja asukkauta on 160 (2009). Kunta sijaitsee noin 1000 metrin korkeudessa.
Gironissa sijaitsee lomakeskus, ravintola ja liikuntahalli sekä monipuoliset talviliikuntamahdollisuudet.